RSG - Dis die een! || Leon Se Flieks || THE GREATEST SHOWMAN
Datum uitgereik: Vrydag 29 Desember 2017
Akteurs: Hugh Jackman, Michelle Williams, Zac Efron, Zendaya, Rebecca Ferguson
Dit word oor die algemeen aanvaar dat J.T. Barnum sirkusse ontwerp en geskep het, Hy is die eerste man wat verstaan het wat vermaak regtig behels, en wat die vermaaklikheidswêreld verstaan het. Hy het begin om vir mense te gee presies wat hulle wou hê.
Hugh Jackman is flambojant in 'n luisterryke, oordadige kleurvolle musiekrolprent vol praal, beweging, drama, komedie en kleur. Dit is groter as die lewe self en het 'n energie en onrustigheid wat die showmanship van Barnum beklemtoon. Hierdie impresario beïndruk tussen die dol, ritmiese bewegings, musiek, danse en uitbundigheid. Dis veral die danse, asook Michelle Williams en Rebecca Ferguson wat registreer tussen al die uitbundigheid. Jy mag dol wees oor hierdie glansmusiekprent.